ಜನರನ್ನು ಅಚ್ಚರಿಗೊಳಿಸಿದ ಹೊಸ ಪ್ರೋಮೊ ಕನ್ನಡ ಬಿಗ್ ಬಾಸ್ ಈ ವರ್ಷ ಇಲ್ಲಾ ಎಂಬ ಬೇಸರದ ನಡುವೆ ಹಿಂದಿ ಬಿಗ್ ಬಾಸ್ ಪ್ರಾರಂಭವಾಗುತ್ತಿದೆ. ಹಿಂದಿ ಪ್ರಿಯರಿಗೆ ಮನರಂಜನೆ ಮತ್ತು ಹಲವು ಗಾಸಿಪ್ ಗಳನ್ನು ಹೊತ್ತು ಹಿಂದಿ ಬಿಗ್ ಬಾಸ್ ಬರಲು ಸಜ್ಜಾಗಿದೆ. ಅ.3 ರಂದು ಬಿಗ್ ಬಾಸ್ ಹೊಸ ಸೀಸನ್ ಅದ್ದೂರಿಯಾಗಿ ಲಾಂಚ್ ಆಗಲಿದೆ. ಹಾಗಾಗಿ ಪ್ರೋಮೊಗಳು ಬಿಡುಗಡೆಯಾಗಿ ವೈರಲ್ ಆಗುತ್ತಿದೆ. ಹೊಸದಾಗಿ ಬಿಡುಗಡೆಯಾದ ಪ್ರೋಮೊದಲ್ಲಿ ಸಲ್ಮಾನ್ ಖಾನ್ ಜನರ ಕಣ್ಣು ಅರಳಿಸಿದ್ದಾರೆ ಪಂಚಿಂಗ್ ಡೈಲಾಗ್ಗಳ ಮೂಲಕ ಸಲ್ಮಾನ್ ಖಾನ್ ಹೊಸ ಪ್ರೋಮೋನಲ್ಲಿ ಜನರಿಗೆ ಅಚ್ಚರಿ ಮೂಡಿಸಿದ್ದಾರೆ. ಕೊರೊನಾದಿಂದ ಬೇಸರಗೊಂಡ ಜನತೆಯನ್ನು ರಂಜಿಸಲು ಬರುತ್ತಿರುವ ಬಿಗ್ ಬಾಸ್ ಬಗ್ಗೆ ಪ್ರೋಮೊದಲ್ಲಿ ಮಾತನಾಡಿದ್ದಾರೆ ಸಲ್ಲು. ಬೇಸರ ನುಚ್ಚು ನೂರಾಗಲಿದೆ.. ಟೆನ್ಷನ್ ಹೊರಟು ಹೋಗಲಿದೆ.. ಒತ್ತಡ ಕಾಣೆ ಆಗಲಿದೆ. ಯಾಕೆಂದರೆ, 2020 ಕ್ಕೆ ಬಿಗ್ ಬಾಸ್ ಉತ್ತರ ನೀಡಲಿದೆ ನಿಮ್ಮ ಎದುರು ಬಿಗ್ ಬಾಸ್ ಹೊಸ ಸರಣಿ ಬರಲಿದೆ... ಎಂದು ಡೈಲಾಗ್ ಹೊಡೆಯುವುದರ ಜೊತೆಗೆ ಸಲ್ಲು ಮುಖಕ್ಕೆ ಧರಿಸಿದ್ದ ಮಾಸ್ಕ್ ಅನ್ನು ಕಿತ್ತು ಎಸೆದಿದ್ದಾರೆ! ಕೊರನಾ ವೈರಸ್ ಗೆ ಮಾಸ್ಕ್ ಖಡ್ಡಾಯ ಮಾಡಿರುವಾಗ ಈ ರೀತಿ ಮಾಸ್ಕ್ ಎಸೆಯುವ ಮೂಲಕ ಜನರಿಗೆ ಒಂದು ಕ್ಷಣ ಅಚ್ಚರಿ ಮೂಡಿಸಿದ್ದಾರೆ.